**ԱՄՓՈՓԱԹԵՐԹ**

**«Արտաքին գործերի բնագավառում պետական կառավարման համակարգի մարմինների փոխգործակցության կարգը և գործադիր իշխանության մարմինների բարձրաստիճան պաշտոնատար անձանց կողմից այլ պետությունների և միջազգային կազմակերպությունների ներկայացուցիչների հետ պաշտոնական հանդիպումների և բանակցությունների մասին ամփոփ տեղեկատվությունն արտաքին գործերի նախարարություն ներկայացնելու կարգը սահմանելու մասին» Կառավարության որոշման նախագծի վերաբերյալ**

|  |  |  |  |
| --- | --- | --- | --- |
| **№** | **Առարկության, առաջարկության հեղինակը¸** | **Առարկության, առաջարկության բովանդակությունը** | **Եզրակացություն** |
| **1.** | **ՀՀ աշխատանքի և սոցիալական հարցերի նախարարություն***ԶԲ/ԱՆՄ-1-2/13146-2019**22․07․2019* | ՀՀ աշխատանքի և սոցիալական հարցերի նախարարությունն առաջարկություններ չունի: |  |
| **2.** | **ՀՀ առողջապահության նախարարություն***ԱԹ/11.1/11983-19**22․07․2019* | Առաջարկություններ և դիտողություններ չկան: |  |
| **3.** | **ՀՀ արդարադատության նախարարություն** | Դիտողություններ և առաջարկություններ չեն ստացվել։ |  |
| **4.** | **ՀՀ արտակարգ իրավիճակների նախարարություն***01/02.5/5510-2019***24.07.2019** | Առաջարկություններ չունի։ |  |
| **5.** | **ՀՀ բարձր տեխնոլոգիական արդյունաբերության նախարարություն***01/17/8427-19**20․ 07․ 2019* | ՀՀ կառավարության որոշման նախագծի հավելված 1-ի 20-րդ կետի 5-րդ ենթակետում «Հայաստանի Հանրապետության ազգային անվտանգության ծառայության» բառերից հետո ավելացնել «,Հայաստանի Հանրապետության բարձր տեխնոլոգիական արդյունաբերության նախարարության (ռազմարդյունաբերության մասով)» բառերը: | Չի ընդունվել։ Ռազմարդյունաբերության ոլորտում միջազգային համագործակցությունը հանդիսանում է Կառավարության գործունեության այն կաևորագույն ոլորտներից, որ կարիք ունի առավելագույն փոխգործակցության։ Բացառության սահմանման նպատակն անհասկանալի է։ |
| **6.** | **ՀՀ էկոնոմիկայի նախարարություն***01/6730-19* *23․07․2019* | 1․ ՀՀ կառավարության որոշման նախագծի հավելված 1-ի 24-րդ կետից առաջարկում ենք հանել «և հանձնաժողովի հայկական կողմի նիստերից» արտահայտությունը։2․ Առաջարկում ենք 1-ին հավելվածով ամրագրված ձև 1-ից հանել 1,2,4 կետերը, իսկ 5-րդ կետը վերաձևակերպել հետևյալ բովանդակությամբ. «Հայաստանի Հանրապետությունում համապետական միջազգային բնույթի միջոցառումներ»։ | 1․ Չի ընդունվել։ Միջկառավարական հանձնաժողովների հայկական կողմի նիստերի վերաբերյալ հաշվետվությունը վարչապետին ներկայացնելը անհրաժեշտություն է՝ համատեղ նիստի կազմակերպման ընթացքում հանձնարարականների համար հիմք նախապատրաստելու համար։2․ Ընդունվել է մասնակի։ Ձև 1-ից հանվել է 1-ին կետը, իսկ 5-րդ կետը խմբագրվել է։ |
| **7.** | **ՀՀ կրթության, գիտության, մշակույթի և սպորտի նախարարություն****01/05.1/14189-19****23․ 07․ 2019** | 1. Հավելված 1. Արտաքին գործերի բնագավառում պետական կառավարման համակարգի մարմինների փոխգործակցության կարգի նախագծում1) 5-րդ կետում՝ «և ըստ անհրաժեշտության տարվա ընթացքում կարող է լրացվել կամ փոփոխվել՝ նոր ի հայտ եկած տեղեկությունների և ձեռք բերված պայմանավորվածությունների հիման վրա» մասը խմբագրել հետևյալ բովանդակությամբ՝ «և ըստ անհրաժեշտության տարվա ընթացքում առնվազն երկու անգամ կարող է լրացվել կամ փոփոխվել՝ տեղեկությունների և ձեռք բերված պայմանավորվածությունների հիման վրա»,2) 6-րդ կետում՝ անհրաժեշտ է հստակեցնել «միջոցառումների» բառը՝ հրատապային դեպքերը հստակեցնելու նպատակով,3) 10-րդ կետի մասով՝ ոլորտին վերաբերող ցանկացած դիրքորոշում/միջոցառում ԱԳՆ-ն այն պետք է համաձայնեցնի ոլորտային նախարարության հետ և միջոցառումներից հետո տեղեկացնի ոլորտային նախարարությանը դրանց իրականացման արդյունքի մասին,4) 12-րդ կետը ունի հստակեցման կարիք: Հաշվի առնելով, որ ԱԳՆ-ն ունի գործուղումների համար նախատեսված բյուջե՝ անհրաժեշտ է հստակեցնել, արդյոք կառավարության որոշման նախագծում պետք է ներառել ԱԳՆ աշխատակիցներին,5) 16-րդ կետը խմբագրել ամբողջությամբ՝ դիտարկելով ԱԳՆ-ի պաշտոնական դիրքորոշումները միայն ՀՀ արտաքին քաղաքականության գերակա հարցերի վերաբերյալ,6) 17-րդ կետում՝ «ձևաչափով» բառից հետո ավելացնել «պաշտոնական» բառը, 7) 22-րդ կետում ներառել նաև միջկառավարական համանախագահության հարցը:8) Հավելված 2-ի 7-րդ կետում՝ հրատապ դեպքերի պարագայում 5-օրյա ժամկետը նպատակահարմար չէ: | 1. Չի ընդունվել։ Նոր ի հայտ եկած տեղեկությունների և ձեռք բերված պայմանավորվածությունների հիման վրա լրացումներ կատարելու նվազագույն քանակ սահմանելու անհրաժեշտությունն անհասկանալի է։2. Չի ընդունվել։ Հավելված 1-ի 5-րդ կետով նշվում է, որ պետական կառավարման համակարգի մարմիններն արտաքին գործերի բնագավառում իրենց գործունեությունն իրականացնում են կարգով սահմանված ձևով Ձև 1 ներկայացված տարեկան գործունեության միջոցառումների ծրագրի հիման վրա։ Ձև 1-ում միջոցառումները հստակեցված են։3. Չի ընդունվել։Կառավարության քաղաքականության ոլորտները բաշխված են «Կառավարության կառուցվածքի և գործունեության մասին» ՀՀ օրենքի Հավելվածով։ ԱԳՆ կողմից այլ նախարարությունների ոլորտին վերաբերող լիազորություն չի իրականացվում, բացառությամբ ոլորտի իրավասու մարմնի կողմից գրավոր հիմքի դեպքում։4. Ընդունվել է ի գիտություն։ Օտարերկրյա պետություններ այց իրականացնող պատվիրակությունների կազմում ՀՀ ԱԳՆ ներկայացուցիչներ ներգրավելու դեպքերում, ՀՀ վարչապետի համապատասխան որոշման մեջ նշվում է, որ ՀՀ ԱԳՆ ներկայացուցչի գործուղման ծախսերը կատարվում են ՀՀ ԱԳՆ միջացների հաշվին։5. Ընդունվել է ի գիտություն։Դրույթն արդեն իսկ խմբագրված է այն կերպ, որ վերաբերում է միայն ՀՀ արտաքին քաղաքականության գերակա հարցերին։6. Ընդունվել է։ Կատարվել է համապատասխան լրացում։7․ Չի ընդունվել։ Հայաստանի Հանրապետության և օտարերկրյա պետությունների միջկառավարական հանձնաժողովների հայկական կողմի կազմի ձևաչափը չի հանդիսանում նախագծի կարգավորման առարկա, և սահմանված է ՀՀ կառավարության 10․04․2008թ․ թիվ 350-Ն որոշմամբ։8․ Ընդունվել է ի գիտություն։ Դրույթը վերաբերում է արդեն կայացած հանդիպումների վերաբերյալ ԱԳՆ-ի կողմից հարցադրումներին կամ հավելյալ տեղեկատվություն տրամադրելու դիմումի ժամկետին։ Հրատապության անհրաժեշտություն առկա չէ։ |
| **8.** | **ՀՀ շրջակա միջավայրի նախարարություն***1/08.1/11824-19**23․07․2019* | Դիտողություններ և առաջարկություններ չկան։ |  |
| **9.** | **ՀՀ պաշտպանության նախարարություն***ՊՆ/510/1302-2019* *24․07․2019* | Որոշման նախագծի հավելված 1-ով սահմանվող կարգի 20-րդ կետի 5-րդ ենթակետը շարադրել առանձին կետով՝ միաժամանակ «Հայաստանի Հանրապետության դիրքորոշումը չպահանջող, ...» բառերից հետո լրացնելով այն «տարեկան հաստատված ծրագրերով և ստորագրված միջազգային փաստաթղթերով,» ձևակերպումով: | Ընդունվել է։ Լրամշակվել է որպես առանձին 21-րդ կետ։ |
| **10.** | **ՀՀ տարածքային կառավարման և ենթակառուցվածքների նախարարություն***01/19/9463-19**24․07․2019* | Նախագծի վերաբերյալ դիտողություններ չունենք ։ |  |
| **11.** | **ՀՀ ֆինանսների նախարարություն***04/5-2/12233-2019**24․07․2019* | 1․ ՀՀ կառավարության որոշման նախագծի Հավելված 2-ի 3-րդ կետի նոր խմբագրության համաձայն՝ գործադիր իշխանության մարմինների բարձրաստիճան պաշտոնատար անձ են համարվում փոխվարչապետը, նախարարը և նրա տեղակալը, կառավարությանը և վարչապետին ենթակա մարմնի ղեկավարները և նրանց տեղակալները։ Այս կապակցությամբ առաջարկում ենք ի նկատի ունենալ, որ այլ պետությունների և միջազգային կազմակերպությունների ներկայացուցիչների հետ պաշտոնական բնույթի հանդիպումները հիմնականում անցկացվում են նախարարի մոտ, իսկ նախարարի տեղակալի և վերոնշյալ ներկայացուցիչների միջև հանդիպումները մեծամասամբ կրում են աշխատանքային բնույթ և վերջինիս հետ պաշտոնական հանդիպումները հիմնականում կազմակերպվում են նախարարի բացակայության դեպքում։ | 1․ Ընդունվել է ի գիտություն։ |
| **12.** | **ՀՀ քաղաքաշինության կոմիտե***01/21/4249-2019**23․07․2019* | Դիտողություններ և առաջարկություններ չկան։ |  |
| **13.** | **ՀՀ պետական եկամուտների կոմիտե** | Դիտողություններ և առաջարկություններ չեն ստացվել։ |  |